 การชำระภาษีโรงเรือนและที่ดิน  ภาษีป้าย  และภาษีบำรุงท้องที่

**ภาษีโรงเรือนและที่ดิน**

                                 ภาษีโรงเรือนและที่ดิน  คือ  ภาษีที่จัดเก็บจากโรงเรือนหรือสิ่งปลูกสร้างอื่นๆกับที่ดินซึ่งใช้ต่อเนื่องกับโรงเรือนหรือสิ่งปลูกสร้างนั้นๆ

และในปีที่ผ่านมาได้มีการใช้ประโยชน์ในทรัพย์สินนั้น  เช่น  ให้เช่า, ทำการค้าขาย ,โกดัง หรือเพื่อใช้ประกอบกิจการอื่นๆเพื่อหารายได้

                                -  อัตราการคิดภาษีโรงเรือนและที่ดิน

                                ให้ผู้รับประเมินชำระภาษีปีละครั้งตามค่ารายปีของทรัพย์สิน  คือ  โรงเรือนหรือสิ่งปลูกสร้างอย่างอื่นกับที่ดินซึ่งใช้ต่อเนื่อง

                                กับโรงเรือนหรือสิ่งปลูกสร้างอย่างอื่นนั้น  ในอัตราร้อยละสิบสองครึ่งของค่ารายปี

                            ค่ารายปี  คือ  จำนวนเงินซึ่งทรัพย์สินนั้นสมควรให้เช่าได้ในปีหนึ่งๆ

                                ค่าภาษี  =    ค่ารายปี   x เดือนที่ประกอบกิจการ X  12.5%

                              เช่น  1.    ร้านค้า ,โกดัง  ค่ารายปีคิดจากพื้นที่ที่วางสินค้า  หรือประกอบกิจการ

      2.   บ้านเช่า  ค่ารายปีคิดจากราคาค่าเช่า

                      -  ขั้นตอนการชำระภาษี

1.  ให้ผู้รับประเมินไปรับแบบพิมพ์  และยื่นแบบแจ้งรายการเพื่อเสียภาษีโรงเรือนและที่ดิน(ภ.ร.ด.2)  ณ  งานจัดเก็บและพัฒนารายได้  ภายในเดือนกุมภาพันธ์ของทุกปี

                        2.  พนักงานเจ้าหน้าที่จะตรวจสอบความถูกต้องของรายการที่ยื่นแบบตาม(1)  และประเมินภาษีพร้อมทั้งแจ้งรายการประเมินภาษี (ภ.ร.ด.8)  ไปยังผู้รับประเมิน

                         3.  ผู้รับประเมินจะต้องชำระภาษีภายในกำหนด  30  วัน  นับแต่วันที่ได้รับแจ้งการประเมิน

                        -  การอุทธรณ์ภาษีโรงเรือนและที่ดิน

                        หากผู้รับประเมินไม่พอใจการประเมินของพนักงานเจ้าหน้าที่  ให้ยื่นคำร้องขอพิจารณาการประเมินใหม่  ต่อคณะผู้บริหารภายใน 15  วันนับแต่วันที่ได้รับแจ้งการประเมิน

**ภาษีป้าย**

                                ป้าย หมายความว่า ป้ายแสดงชื่อ ยี่ห้อ หรือเครื่องหมายที่ใช้ในการประกอบการค้าหรือประกอบกิจการอื่นเพื่อหารายได้หรือโฆษณาการค้า

หรือกิจการอื่นเพื่อหารายได้  ไม่ว่าจะได้แสดงหรือโฆษณาไว้ที่วัตถุใด ๆ ด้วยอักษร ภาพ หรือเครื่องหมายที่เขียน แกะสลัก จารึกหรือทำให้ปรากฏด้วยวิธีอื่น

ให้เจ้าของป้ายมีหน้าที่เสียภาษีป้ายโดยเสียเป็นรายปียกเว้นป้ายที่เริ่มติดตั้งหรือแสดงในปีแรกให้เสียภาษีป้ายตั้งแต่วันเริ่มติดตั้งหรือแสดง

จนถึงวันสิ้นปีและให้คิดภาษีป้ายเป็นรายงวด งวดละสามเดือนของปี โดยเริ่มเสียภาษีป้ายตั้งแต่งวดที่ติดตั้งป้ายจนถึงงวดสุดท้ายของปีทั้งนี้